armvectores/hy_wikipedia_2023 huggingface dataset:
Հելեն Դե Վիտ

Հելեն Դե Վիտ (անգլ.՝ Helen DeWitt, 1957[…], Տաքոմա Փարկ, Մոնտգոմերի շրջան, Մերիլենդ, ԱՄՆ), ամերիկացի վիպասան։ Հայտնի է Վերջին Սամուրայը վեպով։


== Կենսագրություն ==
Հելեն Դե Վիտը ծնվել է ԱՄՆ Մերիլենդ նահանգում։ Ծնողները եղել են ԱՄՆ-ում աշխատող դիվանագետներ, և նրա մանկությունն անցել է Լատինական Ամերիկայում (Մեքսիկա, Բրազիլիա, Կոլումբիա, Էկվադոր)։ Մեկ տարի սովորել է Northfield Mount Hermon դպրոցում, 1975 թվականին ավարտել է Սմիթ քոլեջը, այնուհետև ավարտել է Օքսֆորդի համալսարանի նախ Lady Margaret Hall-ը, ապա փիլիսոփայության դոկտորի կոչումը ստացել է Brasenose College-ից։
Հելենին հռչակ բերեց նրա դեբյուտային վեպը՝ «Վերջին Սամուրայը»։ Գիրքը գրելու ժամանակահատվածում նա ունեցել է տարբեր աշխատանքներ, եղել է բառարանի տեքստերը նշող, հաշվետվություններ մուտքագրող, աշխատել է Dunkin' Donuts-ում, նաև աշխատել է լվացքատանը։
2005 թվականին Հելենը համագործակցել է լոնդոնաբնակ նկարչուհի Ինգրիդ Կերմայի հետ, գրել է “limit5” “Blushing Brides” («Կարմրող հարսնացուներ») ցուցահանդեսի համար։
2012 թվականին Հելենը հրատարակել է իր երկրորդ վեպը։
Հելենի «Climbers» պատմվածքը ներկայցնում է ստեղծագործական գաղափարները և առևտրային իրողությունները գրողի կյանքում. հրատարակվել է 2014 թվականին, Harper's ամսագրում։


== Վեպեր ==
Վերջին Սամուրայը (New York: Hyperion, 2000; ISBN 0-7868-6668-3)
Lightning Rods (High Wycombe: And Other Stories, 2012; ISBN 978-1-908276-11-7)
Your Name Here (Քո անունն այստեղ է)


== Ծանոթագրություններ ==


== Արտաքին հղումներ ==
Հելեն Դե Վիտի կայքը
«Քո անունն այստեղ է», ահմառոտ ակնարկ Archived 2008-05-09 at the Wayback Machine.
Դե Վիտի բլոգը
n+1 Archived 2010-03-08 at the Wayback Machine.
Իլյա Ժիգուլյով

Իլյա Կոստանտինովիչ Ժիգուլյով (փետրվարի 1, 1996(1996-02-01), Չեռնոմորսկի (Սևերսկայայի շրջան), Սևերսկայայի շրջան, Կրասնոդարի երկրամաս, Ռուսաստան), ռուս ֆուտբոլիստ, «Կրասնոդար» ակումբի կիսապաշտպան, վարձավճարային հիմունքներով հանդես է գալիս Եկատերինբուրգի «Ուրալ» ակումբում։


== Կենսագրություն ==
«Կրասնոդար» ֆուտբոլային ակումբի ակադեմիայի առաջին հավաքի սան է (2009 թվական)։ 2012 թվականից խաղացել է երիտասարդական թիմում՝ անցկացնելով 53 խաղ և խփելով 4 գոլ։ 2013/14 և 2015/16 մրցաշրջաններում ՖԱԼ առաջնությունում անցկացրել է 56 խաղ և խփել 7 գոլ «Կրասնոդար-2» ակումբի կազմում։ 2017 թվականի հունվար-փետրվարին անցկացրել է երկու հավաք «Կրասնոդար» ակումբի հիմնական կազմի հետ, խփել 2 գոլ չորս ընկերական խաղերերում և փետրվարի 13-ին կնքել է պայմանագիր մինչև 2021 թվականի դեկտեմբերի 31-ը։ «Կրասնոդար» ակումբի կազմում իր նորամուտը նշել է փետրվարի 28-ին՝ փոխարինման դուրս գալով Ռուսաստանի գավաթի խաղարկության 1/4 եզրափակչի՝ «Ուրալ» ակումբի դեմ խաղի 71-րդ րոպեին։ Մարտի 5-ին կատարել է իր նորամուտը Պրեմիեր լիգայում՝ մոսկովյան «Սպարտակ» ակումբի դեմ խաղի 30-րդ րոպեին փոխարինելով Յուրի Գազինսուն։ 2017 թվականի մարտի 9-ին ընդգրկվել է ոիմի հիմնական կազմում՝ մասնակցելովԵվրոպայի Լիգայի 1/8 եզրափակչի առաջին խաղին ընդդեմ իսպանական «Սելտա» ակումբի։
2016 թվականի ամռանը վարձավճարով տեղափոխվել է մոլդովական «Միլսամի» ակումբ, որի կազմում 12 խաղի ընթացքում խփել է երեք գոլ։ 2018 թվականի փետրվարի 9-ին վարձավճարով տեղափոխվել է «Տոսնո» ակումբ մինչև մրցաշրջանի ավարտը։ Նոր թիմում իր նորամուտը նշել է փետրվարի 28-ին՝ Ռուսաստանի գավաթի խաղարկության 1/4 եզրափակչի՝ «Լուչ Էներգիա» ակումբի հետ հանդիպման ընթացքում խաղադաշտ դուրս գալով թիմի մեկնարկային կազմում։ «Կրասնոդարի» հիմնական կազմում երկու խաղ անցկացնելուց հետո՝ 2018 թվականի օգոստոսի 30-ին, վարձավճարով տեղափոխվել է Եկատերինբուրգի «Ուրալ» ակումբ։


== Ձեռքբերումներ ==
«Տոսնո»Ռուսաստանի գավաթի դափնեկիր – 2017/2018


== Ակումբային վիճակագրություն ==
2018 թվականի սեպտեմբերի 30-ի դրությամբ


== Ծանոթագրություններ ==
Մամիկոնյան (այլ կիրառումներ)

Մամիկոնյան անվանումը կարող է ունենալ հետևյալ կիրառումները․

Մամիկոնյաններ, նախարարական տոհմ Հայաստանում
Աբրահամ Մամիկոնեից (Աբրահամ Մամիկոնյան), մատենագիր, Տարոնի առաջնորդ, Մամիկոնյան նախարարական տան եպիսկոպոս
Գրիգոր Մամիկոնյան տես այլ կիրառումներ
Համազասպ Մամիկոնյան, (մ. 661), Հայոց իշխան
Հովհան Մամիկոնյան, միջնադարյան հայ պատմիչ
Մանվել Մամիկոնյան (մ. 384՞), սպարապետ, զորավար, Մուշեղ Մամիկոնյանի հորեղբոր՝ Վաչե Մամիկոնյանի որդին
Մուշեղ Մամիկոնյան, հայ զորավար, սպարապետ, Վասակ Մամիկոնյանի որդին
Շուշանիկ (ավազանի անունը՝ Վարդենի Մամիկոնյան, 409՞–475), Հայ և Վրաց եկեղեցիներում պաշտելի սրբուհի, Հայոց սպարապետ Վարդան Մամիկոնյանի դուստրը
Վասակ Մամիկոնյան, հայ սպարապետը
Վարդան Մամիկոնյան (մ. 451 թ. մայիսի 26) — 5-րդ դարի հայ զորավար, հայոց զորքերի սպարապետ, Հայաստանյայց Առաքելական Եկեղեցվո սուրբ
Վահան Մամիկոնյան(440 - 505թթ.) հայ ռազմական և քաղաքական գործիչ, Հայոց սպարապետ և Հայոց մարզպան
Արշակ Մամիկոնյան (1872-1937), հայ դերասան
Կարապետ Մամիկոնյան, ծանոթ որպես Ազատ Վշտունի (1894-1958), հայ բանաստեղծ, գրական-հասարակական գործիչ
Հովհաննես Մամիկոնյան (1907-1970), հայ գրականագետ, բանասիրական գիտությունների դոկտոր
Նիկողայոս Մամիկոնյան (1860-1937, մայիսի 21), հայ արձակագիր, գյուղագիր, իրավաբան, բառարանագիր


=== Զանազան ===
«Վարդան Մամիկոնյան» շքանշան - Հայաստանի Հանրապետության պետական զինվորական պարգև
Ռաֆայել Մամիկոնյան, հայ խորհրդային թերապևտ (1927)։
Ստեփան Մամիկոնյան, հրապարակախոս, խմբագիր, մշակութային գործիչ (1859-1921)։
Վուրդեն

Վուրդեն (հոլ.՝ Woerden ( արտասանություն)), համայնք Նիդերլանդների Ուտրեխտ մարզում։ Տարածքը 89,53 կմ² է, բնակչությունը՝ 48.182 (2011 թ.)։ Մեկ շնչի տարեկան միջին եկամուտը 14.200 եվրո է։
Ալ-Շադդադի

Ալ-Շադդադի (արաբ․՝ الشدادي‎‎), քաղաք Սիրիայի Արաբական Հանրապետության Ալ-Հասաքայի մարզում Ալ-Հասաքայի գավառում` Խաբուր գետի արևմտյան ափին։ Համանուն շրջանի վարչական կենտրոնն է։


== Աշխարահգրություն ==
Քաղաքը գտնվում է մարզի հյուսիսարևելյան մասում՝ ծովի մակարդակից 275 մ բարձրության վրա։ Ալ-Շադդադին տեղակայված է մարզի վարչական կենտրոն Ալ-Հասաքայից16 կմ հեռավորության վրա։ Մոտ բնակավայրեն են արևմուտքում՝ Ալ-Բասնա, հյուսիսում՝ Ալ-Ռայիդի, արևելքում՝ Թայյար, հարավում՝ Ադլա։ Քաղաքը բաժանված է երկու թաղամասերի` հյուսիսային և հարավային։


== Բնակչություն ==
Ըստ 2004 թվականի մարդահամարի Ալ-Շադդադիում ապրում է 24.806 մարդ, իսկ համանուն շրջանում 58,916 մարդ։ Քաղաքի բնակչությունը շատ բազմազան է, սակայն գերակշիռ մասը դրանք Ջաբուր ցեղի արաբներն են, որոնք դավանում են իսլամի սուննի ուղղությունը։


== Տրանսպորտ ==
Ամենամոտ քաղաքացիական օդանավակայնն Դեյր-էլ-Զորի օդանավակայանն (անգլ.՝ Deir ez-Zor Airport) է որ գտնվում է Դեյր-էլ-Զոր քաղաքում։ Քաղաքի գլխավորմասով է անցնում Ալ-Հասաքա Դեյր-էլ-Զոր ավտոճանապարն։


== Ծանոթագրություն ==


== Արտաքին հղումներ ==
Պաշտոնական կայք
Չեսմա (գյուղ, Չեսմենսկի շրջան)

Չեսմա (ռուս.՝ Чесма), գյուղ Ռուսաստանի Չելյաբինսկի մարզի Չեսմենսկի շրջանի կազմում։
Բնակչությունը 2006 թվականին գրանցված տվյալներով կազմում էր 6000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարեն Անտաշյան

Կարեն Գառնիկի Անտաշյան (փետրվարի 3, 1983(1983-02-03), Կիրովական, Հայկական ԽՍՀ, ԽՍՀՄ), հայ բանաստեղծ, էսսեիստ։ Գրանիշ գրական նախագծի հիմնադիր։ «Այլերեն» հայերեն սայթաքումների բառարանի հիմնադիր։ Համագործակցող հեղինակ Երևան ամսագրում։ 


== Կենսագրություն ==
1999-2005 թվականներին սովորել է Հայաստանի ճարտարագիտական համալսարանում։ 2005-2007 թվականներին ծառայել է Հայաստանի զինված ուժերում։ 2009 թվականին հիմնադրել է Գրանիշ գրական համայնքն ու կայքը, որի գլխավոր նպատակը արդի հայ գրողների և գրականության հանրահռչակումն է։ Ներկայումս այն հայ ժամանակակից գրականության ամենաընդգրկուն և ամենաընթերցվող հավաքածուներից մեկն է համացանցում։ 2011-2015 թվականին գրող և գրաքննադատ ընկերների հետ (Արքմենիկ Նիկողոսյան, Հասմիկ Հակոբյան, Արամ Պաչյան, Աշոտ Գաբրիելյան ) հիմնադրել է «Գրանիշ» գրական հանդեսը, որ հրատարակում էր գրական-գեղարվեստական կամ հանրային հնչեղություն ունեցող որևէ թեմայի շուրջ գոյացող թեմատիկ համարներ։ 2013 թվականից Բուն TV հիմնադրամի հոգաբարձուների խորհրդի նախագահն է։ 2018 թվականին հիմնադրել և վարում է «Այլերեն - հայերեն» սայթաքումների բառարանը, որը հայերեն նորահայտ բառերի հավաքածու է հեղինակի մեկնաբանություններով։ 2019 թվականին ստեղծել է բոնսայ արվեստին նվիրված առաջին հայկական հարթակը՝ Բոնսայի հանրագիտարանը։ 2018-2019 թվականներին եղել է Երևանի ավագանու անդամ, որտեղ լիազորությունները դադարեցրել է սեփական դիմումի համաձայն։[1] 2020 թվականին ՀՀ ԿԳՄՍ նախարարությունը Կարեն Անտաշյանի «Ես մնում եմ, երկիր» բանաստեղծությունը ներառել է 11-րդ դասարանի լրացուցիչ ընթերցանության և նախագծային աշխատանքների առաջարկվող գրականության ցանկում։  Տիգրան Մանսուրյանի հետ համագործակցությամբ ստեղծել է «Երևան» ստեղծագործությունը, որի պրեմիերան կայացել է 2019 թվականի հուլիսի 13-ին։ Որպես համագործակցող հեղինակ հանրային հնչողություն ունեցող տարբեր հարցերի շուրջ պարբերաբար էսսեներ է հրապարակում Երևան ամսագրում։  2021 թվականից անդամակցում է գրողների միջազգային ՓԵՆ ակումբի հայկական բաժանմունքին։  Չորս բանաստեղծական գրքերի հեղինակ է։


== Գրքեր ==
«Դզոն», 2021 թվական, Գրանիշ հրատարակչություն,
«Ծիլի-Ծով. գիրք հմայության», 2014 թվական, Անտարես հրատարակչություն, 
«Անտաշատ», 2009 թվական, հեղինակային հրատարակություն,
«Վերջից հետո, Սկզբից առաջ», 2004 թվական, ՀԳՄ հրատարակչություն, [2]


== Մրցանակներ և պարգևներ ==
Երևանյան գրքի փառատոնի «Պոեզիա» անվանակարգում առաջին մրցանակ, 2022 թ․
Ինքնագիր գրական ակումբի ժյուրիի հատուկ մրցանակ «Ականջներդ կկտրեմ» պատմվածքի համար, 2010 թ.
Գրեթերթի 2008 թվականի պոեզիայի մրցանակ «Բերքի տոն» բանաստեղծական շարքի համար։
Հակոբ Կարապենցի անվան պարգև «մամուլում տպագրված բանաստեղծական շարքի համար», 2008 թ.


== Ծանոթագրություններ ==
Պերի Միրին

Պերի Միրին (պորտ.՝ Peri Mirim), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 12 846 մարդ՝ 2006 թվականի տվյալներով։ Գրավում է 405,295 կմ² տարածք։ Բնակչության խտությունը՝ 31,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 15.217.534,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.175,19 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,593 (տվյալները ՄԱԿ-ի զարգացման ծրագրի)։


== Ծանոթագրություններ ==
Պեսչանայա (գյուղ, Օլխոնսկի շրջան)

Անվան այլ կիրառումների համար տե՛ս՝ Պեսչանայա (այլ կիրառումներ)Պեսչանայա (ռուս.՝ Песчаная), գյուղ Ռուսաստանի Իրկուտսկի մարզի Օլխոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զեմո Քվաթեթրի

Զեմո Քվաթեթրի (վրաց.՝ ზემო ქვათეთრი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 810 մետր բարձրության վրա։ Շրջկենտրոն Քարելից հեռու է 9 կմ։


== Ծանոթագրություններ ==
Ռաջիվ Գանդիի սպանություն

Հնդիկ քաղաքական գործիչ, 1984-1989 թվականների Հնդկաստանի վարչապետ  Ռաջիվ Գանդին մահացել է 1991 թվականի մայիսի 21-ին՝ ահաբեկչության հետևանքով։


== Ահաբեկչական գործողություն ==
Ռաջիվ Գանդին սպանվել է 1991 թվականի մայիսի 21-ին՝ նախընտրական արշավի ժամանակ, «Թամիլ Իլամի ազատագրման վագրեր» ահաբեկչական կազմակերպության անդամ մահապարտի իրականացրած ահաբեկչական գործողության հետևանքով, Շրիպերումբուդուր քաղաքի մոտակայքում, Թամիլ Նադու նահանգի Մադրաս քաղաքից ոչ հեռու։
Գանդին նախընտրական շրջայց է կատարել երկրում՝ Մադրասի վարչական կենտրոնի մոտ գտնվող փոքրիկ քաղաքում։
(1996 թվականից՝ Չեննաի) Մի կին պարզում է ծաղկաշղթայից պատրաստված ավանդական զամբյուղը։ Այն պահին, երբ աղջիկը ավանդական ողջույնի արարողության ժամանակ խոնարհվել է վարչապետի առջև, հզոր պայթյուն է տեղի ունեցել։ Ահաբեկչության հետևանքով տեղում զոհվել է 15 մարդ, այդ թվում՝ վարչապետը։ Պայթուցիկը մահապարտի մոտ ամրացված է եղել գոտուն։
Գանդի ընտանեկան զույգը միշտ համարվել է ԽԱՊԿ կենտկոմի բարձրագույն ղեկավարության հուսալի գործընկեր։ Երկրի ղեկավարության պաշտոնական ցավակցություններից բացի, մայիսի 22-ին այրի Սոնիա Գանդիին հեռագիր է հասել Դելի Միխայիլ և Ռաիսա Գորբաչևներից։ Դիմումում ասվում է. «Մեզ ցնցել է սարսափելի և չարագուշակ սպանության լուրը»։
ԽՍՀՄ-ից զոհվածների պաշտոնական հրաժեշտի արարողությանը ժամանել էր նաև կառավարական պատվիրակություն՝ ԽՍՀՄ փոխնախագահ Գ. Ի. Յանաեևի գլխավորությամբ։ Նրա մահից հետո Հնդկական ազգային կոնգրեսը մնում է Ներու-Գանդի դինաստիայի ձեռքում. չնայած նախնական մերժմանը, կուսակցության առաջնորդ դառնում Ռաջիվի այրին՝ Սոնյա Գանդին, որը իտալացի էր։


== Դատական գործընթաց ==
1998 թվականին դատապարտվել են սպանության կազմակերպմանը մասնակցած 28 դավադիրներ։ Պարզվել է, որ սպանությունը կազմակերպել է «Թամիլ Իլամի ազատագրման վագրերը» խմբավորումը։ Այդ շարժման ներկայացուցիչները փորձել են խանգարել Գանդիին կրկին վարչապետ դառնալ։ 2002 և 2006 թվականներին «վագրերը» ափսոսանք էին հայտնում Ռաջիվի սպանության կապակցությամբ։ Մասնավորապես, կազմակերպության առաջնորդներից Անտոն Բալասանհամը Գանդիի մահը «մեծ ողբերգություն» է անվանել։ Դրա հետ մեկտեղ նա կոչ է արել Հնդկաստանի կառավարությանը ոխ չպահել անցյալի համար և առաջնորդվել օբյեկտիվ նկատառումներով լանքիական էթնիկական հակամարտությունը գնահատելիս։ Հնդկաստանի արտաքին գործերի նախարար Անանդ Շարման կառավարության անունից հայտարարել է, որ ներել Գանդիի սպանությունը՝ «կնշանակեր ընդունել բռնության և ահաբեկչության փիլիսոփայությունը»։ 2011 թվականին Հնդկաստանի նախագահ Պրատիբհա Պատիլը մերժել էր համաներում շնորհել խմբավորման երեք անդամներին, որոնք մահվան էին դատապարտվել դեռևս 2000 թվականին և հաղորդվել էր, որ դատավճիռը կիրագործվի։ Սակայն 2014 թվականի փետրվարին Հնդկաստանի Գերագույն դատարանը մեղմացրել է երեք տղամարդկանց մահապատիժը և որոշում կայացրել նրանց դատապարտել ցմահ ազատազրկման՝ պայմանավոևված նրանով, որ նրանց ներման խնդրագրերի վերաբերյալ որոշման ընդունումը տևել է 11 տարի։ Ավելի ուշ Թամիլնադ նահանգի կառավարությունը որոշել է ազատ արձակել Գանդիի սպանությանը մասնակցած յոթ մարդկանց, սակայն Գերագույն դատարանը կասեցրել է ազատ արձակումը, քանի որ նահանգի որոշման մեջ հայտնաբերվել են դատավարական խախտումներ։ Հնդկաստանի վարչապետ Մանմոհան Սինգհը հայտարարել է, որ հանցագործների ազատ արձակումը կհակասի արդարության բոլոր սկզբունքներին։


== Ծանոթագրություններ ==
Չամլիկսկայա

Չամլիկսկայա (ռուս.՝ Чамлыкская), ստանիցա Ռուսաստանի Դաշնության Կրասնոդարի երկրամասի Լաբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4050 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուլտեյ

Բուլտեյ (իտալերեն՝ Bultei), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 1260 մարդ (2008 թվականի տվյալներով), բնակչության խտությունը կազմում է 12 մարդ/կմ²։ Զբաղեցնում է 97 կմ² մակերես տարածք։ Փոստային ինդեքսն է՝ 7010։ Հեռախոսային կոդը՝ 079։
Սուրբ Մարգարիտա Անտիոքացին հարգվում է որպես կոմունայի հովանավոր։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս՝ 079 795708
Էլեկտրոնային փոստ՝sindaco@comune.bultei.ss.it
Պաշտոնական կայք՝ http://www.comune.bultei.ss.it/


== Արտաքին հղումներ ==
Պաշտոնական կայք (իտալ.)
Վիճակագրություն ազգային ինստիտուտի (իտալ.)
http://www.istat.it/english/ Archived 2009-12-07 at the Wayback Machine.
Ստերլետ

Ստերլետ, ստերլյատ (Acipenser ruthenus), թառափազգիների ընտանիքի ձուկ։ Տարածված է Սև, Ազովի, Կասպից ծովերի և Հյուսիսային Սառուցյալ Оվկիանոսի ավազանների գետերում (արևելքում մինչև Ենիսեյը ներառյալ)։ Հայտնի են կիսագաղթող ձևեր։ Ձվադրում է գարնանը, դնում՝ 4—137 հզ․ ձկնկիթ։ Ապրում է մինչև 22 տարի։ Սնվում է գլխավորապես միջատների թրթուրներով։ Արժեքավոր ձուկ է։ Արհեստականորեն բուծվում է։

Մարմնի երկարությունը մինչև 125 սմ
Զանգվածը՝ 16 կգ։


== Ծանոթագրություններ ==
(7994) Բեթելոն

(7994) Բեթելոն (անգլ.՝ Bethellen), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,053917 ա. մ., առավելագույնը մոտենում է 2,7194 ա. մ. հեռավորության վրա և հեռանում 3,3884 ա. մ.։ Արեգակի շուրջ մեկ ամբողջական պտույտ է կատարում 1949,32 երկրային օրվա ընթացքում, իր ուղեծրով շարժվելով միջինում 0,184679 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7994) Բեթելոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չովգան

Չովգան (ադրբ.՝ Çövkən պարսկերեն՝ چوگان ایرانی‎), խմբակային սպորտի տեսակ, որ խաղում են մականներով և գնդակով։ Ժամանակակից պոլո խաղի մեկ այլ տարբերակը։ Խաղը ունի հնագույն պատմություն։ Հին ժամանակներում Չովգանը համարվում էր արիստոկրատական խաղ և անցկացվեց առանձին դաշտում։
Չովգանը 2013 թվականից ի վեր գրանցված է Ադրբեջանական Հանրապետությունում ՅՈւՆԵՍԿՕ-ի ոչ նյութական մշակութային ժառանգության ցանկում։


== Պատմություն ==
Չովգանը ծագում էր մեր դարաշրջանի առաջին հազարամյակի կեսին որպես թիմային խաղ։ Բառը ծագում է կեռված ծայրով փայտի անունից, որը նախկինում օգտագործում էին չոբանները։ Այսօր խաղը խաղում են երկու թիմեր՝ ավանդական հագուստով ու ավանդական երաժշտության հնչյունների ներքո։ Այն խաղը շատ տարածված է Ադրբեջանի Հանրապետությունում, Կենտրոնական Ասիայում, Իրանում, Թուրքիայում, Իրաքում և հարևան երկրներում։ Չովգանը մարզաձևը 2013 թվականին ներառվել է ՅՈւՆԵՍԿՕ-ի ոչ նյութական մշակութային ժառանգության ցանկում։ Չովգան խաղում էին հիմնականում քոչվորները, ու այն ընտրվել է, քանի որ գտնվում է վերացման սպառնալիքի ներքո։


== Ծանոթագրություններ ==
Զդոմիշել

Զդոմիշել (ուկրաիներեն՝ Здомишель), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1405 թվականին։
2001 թվականի տվյալներով Զդոմիշել գյուղում բնակվում էր 914 մարդ։ Բնակավայրը զբաղեցնում է 1247 կմ² տարածք։ Բնակչության խտությունը կազմում էր 732,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերդաքար (ժայռ)

Անվան այլ կիրառումների համար տե՛ս՝ Բերդաքար (այլ կիրառումներ)Բերդաքար, ժայռ Վայոց ձորի մարզի և Նախիջևանի սահմանագլխին, Վայքի լեռնահամակարգում, Խաչիկ գյուղից 3 կմ հյուսիս-արևմուտք։


== Ծանոթագրություններ ==
Թամարա Թումանովա

Թամարա Վլադիմիրի Թումանովա (մարտի 2, 1919(1919-03-02), Տյումեն, Tyumen Governorate - մայիսի 29, 1996(1996-05-29), Սանտա Մոնիկա, ԱՄՆ), հայ-լեհական ծագումով ռուսաստանցի բալետի պարուհի, կինոդերասանուհի, երգչուհի։


== Կենսագրություն ==
Թամարա Թումանովան ծնվել է Շանհայում։ Զինվորական Վլադիմիր Թումանովի (Թումանյանց) դուստրը։  Այլ աղբյուրներ նրան վերագրում են վրացական ծագում, քանի որ մայրը Վրաստանի իշխանուհի էր։ Համարվել է ժամանակի բալետի լավագույն մանուկ պարուհիներից։ 1920 թվականից կյանքի զգալի մասն անցկացրել է Փարիզում, սովորել կոնսերվատորիայում, երգել Գրանդ օպերայում։ 1932 թվականից պարել է Մոնտե Կառլոյի ռուսական «Օրիժինալ Բալե Ռյուս», «Ֆեստիվալ Բալե» բալետային խմբերում, Ջ. Բալանչինի ամերիկյան բալետի դպրոցում։ Գլխավոր դերապարերով հանդես է եկել Ադանի «Ժիզել, Չայկովսկու «Քնած գեղեցկուհին» և այլ բալետներում։ 1940 թվականին տեղափոխվել է ԱՄՆ։ Նկարահանվել է «Փառքի օրեր», «Մենք երգում ենք երեկոյան», «Շերլոկ Հոլմսի անձնական կյանքը» և այլ ֆիլմերում։ 
Ամուսնացած է եղել ֆիլմարտադրիչ Քեյսի Ռոբինսոնի հետ։
Մահացել է 1996 թվականին, թաղված է Սանտա Մոնիկայում (Կալիֆոռնիա)։


== Դերապարեր ==
«Ժիզել»։
«Քնած գեղեցկուհին»։
«Բյուրեղապակե դղյակը»։
«Ֆեդրա»։
«Անծանոթուհին»։


== Դերեր կինոյում ==
«Փառքի օրեր»։
«Խորը իմ սրտում»։
«Պատռված վարագույրը»։
«Մենք երգում ենք երեկոյան»։
«Պարի հրավեր»։
«Շերլոք Հոլմսի անձնական կյանքը»։


== Ծանոթագրություններ ==


== Արտաքին հղումներ ==
anunner.com Թամարա Թումանովա
zakharov.ru Людмила Ильинична Лопато, Волшебное зеркало воспоминаний, 2003г. Archived 2012-04-19 at the Wayback Machine. (ռուսերեն)
Փաստաթղթերը կենսագրության Թամարա Tumanova [1]
Վերխնի Ստուդենեց (գյուղ, Զադոնսկի շրջան)

Վերխնի Ստուդենեց (ռուս.՝ Верхний Студенец), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քումիկ

Քումիկ, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր Մալաթիա քաղաքից հարավ-արևելք, Չիթ գետի ափին։


== Բնակչություն ==
XIX դարի վերջին քրդաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Բորկում

Բորկում (գերմ.՝ Borkum), կղզի Գերմանիայում։ Վարչական առումով ունի քաղաքի կարգավիճակ Ստորին Սաքսոնիայում։
Մտնում է Լեռ շրջանի կազմի մեջ։ Բնակչությունը կազմում է 5133 մարդ (2010 թվականի դեկտեմբերի 31-ի դրությամբ)։ Տարածքը  կազմում է 30,74 կմ²։ Պաշտոնական Կոդը՝ 03 4 57 002:
Կղզու շրջակայքը ավազոտ է և դժվարամատչելի։ Հյուսիսում ալիքներն ավելի ուժեղ են քան հարավում։


== Բնակչություն ==


== Տրանսպորտ ==


=== Երկաթուղի ===
Կղզում կա նեղ երկաթուղային ճանապարհ։ Այն կապում է կղզու բոլոր հեռավոր անկյունները։ Երկաթուղու երկարությունը կազմում է 7,5 կիլոմետր, իսկ լայնությունը՝ 900 միլիմետր։


== Վիճելի տարածք ==
Կղզում կա օֆշորային հողմային էլեկտրակայան, որը հետագայում դարձել է վիճելի տարածք։ Իսկ հիմա արդիական է դարձրել նախկին տարածքային վեճը՝ Էմս գետի գետաբերանի և Դոլարտ ծոցի պատկանելության շուրջ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
«Borkum»։ Encyclopædia Britannica 4 (11th ed.)։ 1911 
Official site
Borkum accommodations
Web-Directory with the topic Borkum Archived 2020-02-23 at the Wayback Machine.
Web-Directory with the topic Borkum's summer residence Archived 2020-09-26 at the Wayback Machine.
Էմանուելա դե Պաուլա

Էմանուելա դե Պաուլա (պորտ.՝ Emanuela de Paula, ապրիլի 25, 1989(1989-04-25), Cape St. Augustine, Պերնամբուկու, Բրազիլիա), բրազիլացի թոփ մոդել։
Էմանուելան մուլատ է․ հայրը սևամորթ է, մայրը՝ սպիտակամորթ։ Ինչպես հենց ինքը՝ դե Պաուլան է նշում, բրազիլացի սևամորթ սակավաթիվ մոդելներից մեկն է։ Կարիերան սկսել է մանուկ հասակից․ ինը տարեկանում նկարահանվել է տեղի սուպերմարկետի գովազդում, տասնհինգ տարեկանում էլ մասնագիտական առաջին գործարքն է կնքել (ֆրանսիական Marilyn Agency գործակալության հետ)։ 2005 թվականից մասնակցել է Ralph Lauren-ի, Zac Posen-ի, Bill Blass-ի նյույորքյան ցուցադրություններին։ 2009 թվականից տեղ է գրավել աշխարհի ամենաբարձր վարձատրվող մոդելների լավագույն տասնյակում։
Տարբեր ժամանակներում դե Պաուլան մասնակցել է Ralph Lauren-ի, Bill Blass-ի, Zac Posen-ի, Shiatzy Chen-ի, Alexandre Herchcovitch-ի, Colcci-ի, Diane von Furstenberg-ի, Jennifer Lopez-ի, Sweetface-ի, Kenneth Cole-ի, Lacoste-ի, Rebecca Taylor-ի, Salinas-ի, Tommy Hilfiger-ի, Yigal Azrouël-ի, Cavalera-ի, DKNY-ի, GAP-ի, Hush Puppies-ի, MAC-ի, Sephora-ի, Top Shop-ի և նորաձևության այլ տների դիզայներների կազմակերպած ցուցադրություններին։
2008, 2010 և 2011 թվականներին հրավիրվել է մասնակցելու «Victoria’s Secret» ընկերության ամփոփիչ ցուցադրություններին։ 2009 թվականին էլ նկարահանվել է «Pirelli» օրացույցի համար։


== Անձնական տվյալներ ==
Հասակը՝ 176 սմկուրծքը՝ 84 սմգոտկատեղը՝ 60 սմկոնքերը՝ 87 սմ


== Ծանոթագրություններ ==


== Արտաքին հղումներ ==
Պրոֆիլը Fashion Model Directory կայքում (անգլ.)
Պրոֆիլը models.com կայքում (անգլ.)
Ջավադաբադ

Ջավադաբադ (պարսկերեն՝ جوادآباد), քաղաք է Իրանում՝ Թեհրանի նահանգում։ Տեղակայված է Վարամին վարչական շրջանում։ Ըստ 2006 թվականի տվյալների՝ բնակչությունը կազմում է 4718 մարդ՝ 1103 ընտանիքներից։


== Ծանոթագրություններ ==
(8516) Հյակայի

(8516) Հյակայի (անգլ.՝ Hyakkai), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 13-ին Ցուտոմու Հիոկիի և Շուջի Հայակավայի կողմից Օկուտամայում։
Միջին հեռավորությունը Արեգակից կազմում է 2,757681 ա. մ., առավելագույնը մոտենում է 2,3172 ա. մ. հեռավորության վրա և հեռանում 3,1981 ա. մ.։ Արեգակի շուրջ մեկ ամբողջական պտույտ է կատարում 1672,69 երկրային օրվա ընթացքում, իր ուղեծրով շարժվելով միջինում 0,215223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8516) Հյակայի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կորցրած ընկույզը

«Կորցրած ընկույզը» (անգլ.՝ Gone Nutty), Blue Sky Studios-ի «Սառցե դարաշրջան» շարքի կարճամետրաժ մուլտֆիլմ, որտեղ գլխավոր հերոսը Սկրատ անունով սկյուռն է։ 2004 թվականին մուլտֆիլմը առաջադրվել է «Օսկար» մրցանակի «Լավագույն կարճամետրաժ անիմացիոն ֆիլմ» անվանակարգում։


== Սյուժե ==
Սկրատը հերթական կաղինը բերում է մեծ ծառի մոտ, որը լի էր այլ կաղիններով։ Մնացել էր միայն մեկ ազատ տեղ, և առնետասկյուռը համառորեն փորձում է խցկել իր կաղինն այդտեղ։ Բայց այն ոչ մի կերպ չէր ամրանում փոսիկի մեջ և անընդհատ դուրս էր պրծնում այդտեղից։ Մի քանի անհաջող փորձերից հետո Սկրատին ամեն դեպքում հաջողվում է խցկել կաղինը փոսի մեջ, ինչի պատճառով մնացած բոլոր կաղինները սկսում են փչակով գլորվել ծառից։ Սկրատը փորձում է դրանք բոլորը հավաքել, բայց կաղինները զառիվայրից թափվում են նրա հետ։ Ընկնելով մեծ բարձրությունից՝ Սկրատը սկսում է հավաքել կաղինները մեծ գնդի մեջ։ Կաղիններով գնդի հետ Սկրատը ընկնում է գետնին։
Կաղիններից մեկը, շարունակելով ընկնել, թռչում է Սկրատի գլխի ուղղությամբ՝ սրընթաց հավաքելով արագություն և սկսելով վառվել։ Սկրատը փորձում է դուրս գալ փոսից, որի մեջ ընկել էր, իսկ ձեռքերը մնացել էին նրա մեջ։ Կաղինն ընկնում է ուղիղ Սկրատի վրա, որը ուժեղ հարվածից ճեղքում է սառույցը։ Սկսում է մայրցամաքների դրեյֆը, և բոլոր կաղինները գնում են տարբեր ուղղություններով։ Սկրատը մնում է փոքրիկ սառցակտորի վրա վերջին ածխացած կաղնի հետ, որը միանգամից փշրվում է։ Մնում է միայն կաղնի գլխամասը, որը Սկրատը ընկճված հագցնում է իր գլխին։


== Ծանոթագրություններ ==


== Արտաքին հղումներ ==
http://blueskystudios.com/films/gone-nutty/ Կորցրած ընկույզը. պաշտոնական կայք
Gone Nutty(անգլ.) ֆիլմը Internet Movie Database կայքում
«Gone Nutty»(անգլ.) Big Cartoon DataBase կայքում
Օյակյուլա (գյուղ, Վիռու-Նիգուլա շրջան)

Անվան այլ կիրառումների համար տե՛ս՝ ՕյակյուլաՕյակյուլա (էստ․՝ Ojaküla), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիլկիե Օմոն

Վիլկիե Օմոն (ֆր.՝ Villequier-Aumont), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում Էնա։ Մտնում է Շոնի համայքնի կազմի մեջ։ Համայնքի շրջանն է համարվում Լանը։
Համայքնի INSEE ծածկագիրն է 02807։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 632 մարդ։


== Տնտեսություն ==
2010 թվականին 433 մարդկանցից (15—64 տարեկան) 272-ը եղել են առավել ակտիվ տնտեսվարողներ, 161-ը եղել են համեմատաբար ոչ ակտիվ (ակտիվության ցուցանիշը կազմել է 62,8 %, 1999 թվականին եղել է 69,5 %)։ 272 ակտիվ քաղաքացիներից 241-ը աշխատել են տարբեր ձեռնարկություններում (125 տղամարդ և 116 կին), անաշխատունակների թիվը կազմել է 31 մարդ (17 տղամարդ և 14 կին)։ 161 ոչ ակտիվ մարդկանցից 34-ը եղել են կամ աշակերտ կամ էլ ուսանող, 65-ը եղել են թոշակառու, 62-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Վիլկիե Օմոն (ֆր.)


== Ծանոթագրություններ ==
120 (թիվ)

120 (հարյուր քսան), բնական թիվ, որը գտնվում է 119-ի և 121-ի միջև։


== Մաթեմատիկայում ==
120-ի թվանշանների գումարը հավասար է 3-ի
120-ի թվանշանների արտադրյալը հավասար է 0-ի
120-ը զույգ եռանիշ թիվ է
120-ի քառակուսին հավասար է 14 400-ի
120-ը 5-ի ֆակտորիալն է
8-իդ տետրաէդրային թիվն է
15-րդ եռանկյունային թիվն է


== Այլ ոլորտներում ==
120 թ., Մ. թ. ա. 120 թ.
Տարվա 120-րդ օրը ապրիլի 30-ն է (նահանջ տարիներին՝ ապրիլի 29-ը)
ASCII-ում «x» նշանի համարը
Տոկի Պոնա լեզվում բառերի քանակը (սկզբում 118 էր, ևս երկու բառ ավելացվեց ավելի ուշ)
Սկիզբը (ֆիլմ, 1967)

Սկիզբը, 1967 թվականին «Երևանի փաստա-վավերագրական ֆիլմերի ստուդիայի» նկարահանված հայկական սև-սպիտակ ֆիլմ։


== Սյուժե ==
Ֆիլմը Հոկտեմբերյան հեղափոխության օրինակով ցույց է տալիս այն ազդեցությունը, որ ունենում են նման հեղաշրջումները աշխարհի ճակատագրի վրա։


== Ծանոթագրություններ ==
Գինու թանգարան (Պլևեն)

Անվան այլ կիրառումների համար տե՛ս՝ Գինու թանգարան (այլ կիրառումներ)Գինու թանգարան (բուլղար․՝ Музей на виното), գտնվում է հյուսիսկենտրոնական Բուլղարիայի Պլևեն քաղաքում։ Բացվել է 2008 թվականի սեպտեմբերի 17-ին և զբաղեցնում է պլևենյան Քայլիկ այգում իրական քարայրը՝ շուրջ 5 կմ քաղաքի կենտրոնից հեռու։


== Նկարագիր ==
Թանգարանը ֆրանսիական և բուլղարական ճարտարապետության, դիզայներների, էնոլոգների, ինչպես նաև 1877 թվականի Պլենևյան դյութազներգության համայնապատկերի Պլևենյան տարածաշրջանային թանգարանի համակարգողների համատեղ գործունեության արդյունքն է։ Քարայրը, որտեղ գտնվում է թանգարանը, գտնվում է ջրամբարի տարածքում։ Թանգարանը կազմված է 5 սրահից և զբաղեցնում է 650 մ² տարածք[1]:
Գինիների թանգարանի հավաքածուն իր մեջ ներառում է բոլոր գինեգործական շրջանների շուրջ 6000 շիշ բուլղարական գինի, որոնք հասանելի են համտեսումների և գնումների համար։ Բացի դրանից, թանգարանը կարող է պարծենալ, քանի որ ունի տարածաշրջանի ամենամեծ հավաքածուն (30-ից 90 տարի հնեցման)։ Թանգարանի պատմական սրահում ներկայացվում են գինեգործության և խաղողագործության հետ կապված իրեր՝ հնագույն ժամանակներից մինչև մեր օրեր։ Գինու մառանը առաջարկում է բուլղարական բոլոր տարածաշրջանների գինիներ, որոնք պահվում են ֆրանսիական կաղնուց պատրաստված 100 տակառներում։ Գինու թանգարանի հավաքածուն պատկանում է Պետկովին, ով ներդրել է շուրջ 300 000 ամերիկյան դոլար ջերմաստիճանի կարգավորման համակարգ, հատակի, քարայրի լուսավորության համար, որտեղ էլ գտնվում է թանգարանը։
Պլևենը գտնվում է գինեգործական տարածաշրջանի սրտում՝ Դանուբի հարթավայրում։ Քաղաքը  նաև գինեգործության կրթության կենտրոն է, քանի որ այստեղ է գտնվում բուլղարական առաջին և միակ հատուկ միջնակարգ դպրոցը՝ Ալեքսանդր Ստամբոլիյսկու անվան պրոֆեսիոնալ խաղողագործության և գինեգործության միջնակարգ դպրոցը, որը ստեղծվել է 1890 թվականին։ Խաղողագործության և էկոլոգիայի ազգային համալսարանը ստեղծվել է 1902 թվականին գինու մասնագետ Վիալու հանձնարարմամբ։ Համալսարանը նույնպես գտնվում է Պլևեն քաղաքում։


== Ծանոթագրություն ==
Շելկանովո (գյուղ, Բելեբեևսկի շրջան)

Անվան այլ կիրառումների համար տե՛ս՝ ՇելկանովոՇելկանովո (ռուս.՝ Шелканово, բաշկիրերեն՝ Шалҡан), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադալը

Ադալը, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 18 կմ հյուսիս՝ արգավանդ հարթավայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մուհիդին Յասին

Մուհիդին Յասին (մալայերեն՝ Muhyiddin Yassin, մայիսի 15, 1947(1947-05-15), Muar, Ջոհոր, Մալայզիա), Մալայզիայի պետական և քաղաքական գործիչ։ 2020 թվականի փետրվարի 29-ից զբաղեցնում Է Մալայզիայի վարչապետի պաշտոնը։


== Կենսագրություն ==
1971 թվականին ավարտել է Մալայի համալսարանը։ 1978 թվականից խորհրդարանի անդամ է։ Աշխատել է տարբեր պաշտոններում Ջոհոր նահանգի կառավարության և դաշնային կառավարության աշխատակազմում (1981 թվականին՝ արտաքին գործերի խորհրդարանական քարտուղար, 1982 թվականին՝ դաշնային տարածքների գործերի նախարարի տեղակալ)։ 1982 թվականին դարձել է Ջոհոր նահանգի գլխավոր նախարար, 1995 թվականին՝ երիտասարդության և սպորտի նախարար, 1999 թվականին՝ ներքին առևտրի նախարար, 2004 թվականին՝ գյուղատնտեսության նախարար։ 2009 թվականին դարձել է փոխվարչապետ, համատեղության կարգով՝ կրթության նախարար։ Եղել է Միացյալ մալայական ազգային կազմակերպության նախագահի տեղակալ։ Նրա անվան հետ կապված է Մահաթհիր Մոհամադի վարչապետության վերջին տարում ընդունված անգլերեն լեզվով տարրական դպրոցում գիտությունների և մաթեմատիկայի հիմունքների դասավանդման մասին ոչ պոպուլյար որոշման չեղարկումը։ 2014-2015 թվականներին եղել է Մալայական լեզվի միջազգային խորհրդի հովանավոր։
2015 թվականի հուլիսի 27-ին հեռացվել է պաշտոնից՝ վարչապետի քաղաքականությանը չհամաձայնելու համար և անցել է ընդդիմության շարքերը։ 2018 թվականի մայիսի 9-ին կայացած համընդհանուր ընտրություններում «Հույս» ընդդիմադիր դաշինքի հաղթանակից հետո զբաղեցրել է ներքին գործերի նախարարի պաշտոնը։ 2020 թվականի փետրվարի վերջին գործող վարչապետը հրաժարական է տվել, և փետրվարի 29-ին Մուհիդին Յասինը գլխավորել է երկրի կառավարությունը։


== Անձնական կյանք ==
Հայրը՝ Մուհամեդ Յասինը ծագումով բուգիացի է, հայտնի մահմեդական աստվածաբան, մայրը՝ Հադիջահ Կասիմն է։ Կինը՝ Նուրանի Աբդուլ Ռահմանն է, ունեն չորս երեխա։


== Մրցանակներ ==
Սուլթան Իբրահիմի մեդալ (1974)
Սուլթան Իբրահիմի շքանշան (1979)
«Հանուն Ջոհորի թագի հավատարմության» շքանշան (1980)
«Թագի հավատարիմ ասպետ» շքանշանը և Տան սրի տիտղոս (1988)
«Կոմոդոր Ջոհորի թագի պաշտպան» շքանշան և Դաթոյի տիտղոս (1991)
«Կոմոդոր Պերլիսի թագի պաշտպան» շքանշան և Դաթո սրի տիտղոս (2007)
Չինաստանի համաշխարհային տնտեսական ֆորումի հատուկ մրցանակ (2012)
Մալայզիայի հակահրդեհային և փրկարարական ծառայության պատվավոր մեդալ (2014)4


== Ծանոթագրություններ ==


== Արտաքին հղումներ ==
Deputy Prime Minister of Malaysia Archived 2016-04-09 at the Wayback Machine. Official Website
Ջամբետինո Չինյարոլի

Ջամբետինո Չինյարոլի (անգլ.՝ Giambettino Cignaroli, հուլիսի 4, 1706(1706-07-04), Վերոնա, Վենետո, Իտալիա - դեկտեմբերի 1, 1770(1770-12-01)[…], Վերոնա, Վենետո, Իտալիա), իտալացի նկարիչ, որն ստեղծագործել է ռոկոկո և վաղ նեոկլասիկ ոճերով։


== Կենսագրություն ==
Եղել է Սանտո Ջունոյի և Անտոնիո Բալեստրայի աշակերտը և առավել ակտիվ է եղել Վենետոյում։ Նա դարձել է Վերոնայի նկարչության և քանդակագործության ակադեմիայի գեղարվեստական ղեկավարը 1764 թվականի դեկտեմբերին։ Այդ ակադեմիան հետագայում ավելի հայտն է դարձել որպես Չինյարոլիի ակադեմիա։ Նրա աշակերտների թվում են Մարիա Սուպիոտի Չերոնին, Ջիովանի Բատիստա Լորենցին, Սավերիո Դալլա Ռոզան, Դոմենիկո Մոնդինին, Դոմենիկո Պեդարզոլին, Քրիստոֆեր Ունտերբերգը։ Նրա եղբայր Ջիովանի Դոմենիկո Չինյարոլին նույնպես նկարիչ էր։
Լոմբարդիայի ավստրիացի նահանգապետ և հնություններ կոլեկցիոներ կոմս Կառլ ֆոն Ֆիրմիանի համար Չինյարոլին նկարել է երկու կտավ հունա-հռոմեական դրվագներով, մի թեմա, որը նախընտրելի էր նեոկասիկ նկարիչների համար։
Ջամբենտինոն ծնվել է նկարիչների ընտանիքում, և այս ավանդույթը շարունակվել է նաև նրա մահից հետո իր երեխաների հետ։ Նրա ընտանիքի նկարիչները, որոնք Ջիաբենտինոյի ժամանակակիցներն էին, նեռարում են նրա հորեղբայր Լեոնարդո Ավագին և նրա երկու որդիներիմ (Ջիամբետինոյի զարմիկները)` Մարտինոյին և Պիետրոյին։


== Աշխատանքներ ==
Սուրբ Ֆելիքսի և Ֆորտունատուսի նահատակությունը (1737 թվական), Բերգամոյի տաճար
Ապոլլոնը և Մարսիասը (1739 թվական) և Իֆիգենիայի զոհաբերությունը (1741 թվական), Վիլլա Պոմպեյ, Իլլասի, Վերոնա
Սուրբ Հելենա (1741 թվական), Կաստելվեչիո, Վերոնա
Սուրբ Պրոկոլոսն այցելում է սրբեր Ֆերմուսին և Ռուստիկուսին (1744 թվական), Բերգամոյի տաճար
Աստվածածինը և մանուկը սրբերի՝ Ջերոմի և Ալեքսանդրի հետ (1744 թվական), Chiesa dell'Ospedale, Բերգամո
Ավրորա (1748 թվական), Կազա Ֆատտորի, Վերոնա
Ռեյչելի մահը, Ակադեմիա, Վենետիկ
Սոկրատեսի մահը (1759 թվական)
Կատոյի մահը (1759 թվական)
Իսահակի նահատակությունը
Մովսեսի ճանապարհորդությունները
Վոլֆգանգ Ամադեուս Մոցարտը Վերոնայում, 14 տարեկան հասակում (1770 թվական)


== Ծանոթագրություններ ==


== Աղբյուրներ ==
Web Gallery of Art
Giambettino Cignaroli's Deaths of Cato and of Socrates, Joseph Geiger. Zeitschrift für Kunstgeschichte (1996) pp270–278.
Studi sopra la storia della pittura italiana dei secoli xiv e xv e della scuola pittorica. By Cesare Bernasconi. Published 1864 (google books). Original from Oxford University
Տեմտաս

Տեմտաս (ռուս.՝ Темтас), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 21 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնա գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009937
Հիդրոլոգիական ուսումնասիրությունների կոդը - 103000993
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տնտեսական համագործակցության և զարգացման կազմակերպություն

Տնտեսական համագործակցության և զարգացման կազմակերպություն (ֆր.՝ Organisation de coopération et de développement économiques, անգլ.՝ Organisation for Economic Cooperation and Development, OECD), սոցիալ-տնտեսական համագործակցությունը խթանելու նպատակով հիմնված կազմակերպություն է, որի անդամ է 38 պետություն։ Անդամ պետոությունները փորձում են համատեղ լուծում տալ տարբեր սոցիալ-տնտեսական խնդիրների և իրենց արտաքին քաղաքականությունը համապատասխանեցնել այդ գործընթացներին։
Հիմնվել է 1947 թ. որպես մի շարք եվրոպական պետությունների համագործակցության հարթակ և այն ժամանակ կոչվում էր «Տնտեսական համագործակցության եվրոպական կազմակերպություն» (ՏՀԵԿ)։ Այս հարթակնի հիմնական նպատակն էր Երկրորդ աշխարհամարտից հետո Եվրոպայի վերակառուցումը՝ Մարշալ ծրագրի իրականացմամբ։ 1961 թ. այն վերակազմավորվեց և դարձավ ներկայիս ՏՀԶԿ-ն, որի անդամ կարող էին դառնալ նաև ոչ եվրոպական երկրներ։ 2006 թ. հունիսի 1-ից կազմակերպության գլխավոր քարտուղարն է մեքսիկացի Խոսե Անխել Գուրիան։ Նրանից առաջ, 1996 թվականից, գլխավոր քարտուղար էր Դոնալդ Ջոնսթոնը։
Կազմակերպությունը հայտնի է նաև իր հրապարակած վիճակագրական տվյալներով և ցանկերով, ինչպես օրինակ՝ Better Live Index-ը։


== Անդամ պետություններ ==


== Արտաքին հղում ==
կազմակերպության կայքը (անգլերեն)
Միիսակյուլա (գյուղ, Կիիլի շրջան)

Անվան այլ կիրառումների համար տե՛ս՝ ՄիիսակյուլաՄիիսակյուլա (էստ․՝ Mõisaküla), գյուղ Էստոնիայի Հարյումաա նահանգի Կիիլի շրջանում։
2011 թվականի տվյալներով գյուղում բնակվում էր 191 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նիկիտինո (գյուղ, Դեմիդովսկի շրջան)

Անվան այլ կիրառումների համար տե՛ս՝ ՆիկիտինոՆիկիտինո (ռուս.՝ Никитино), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սմոլնիի ինստիտուտ

Սմոլնիի ինստիտուտ, ազնվական օրիորդների, կանանց միջնակարգ կրթական-դաստիարակչական առաջին հիմնարկությունը Ռուսաստանում։
Հիմնադրվել է 1764 թվականին Պետերբուրգում, Եկատերինա II-ի ցուցումով, պալատական վերնախավի աղջիկների համար (200 սանուհի)։ 1765 թվականին Սմոլնիի ինստիտուտին կից բացվել է ոչ ազնվական ծագում ունեցողների (բացառությամբ ճորտ գյուղացիների) բաժանմունք, 1848 թվականին՝ մանկավարժական դասարան։ Ոչ ազնվական ծագում ունեցողների բաժանմունքը վերակառուցվել է որպես Սանկտ-Պետերբուրգյան Ալեքսանդրյան ուսումնարան։ 1859-1862 թվականներին դասարանների տեսուչ է եղել Ուշինսկին։ Սմոլնիի ինստիտուտն հավասարազոր էր իգական գիմնազիային։ 1917 թվականին սանուհիները փոխադրվել են այլ ուսումնական հաստատություններ, իսկ Սմոլնիի ինստիտուտի շենքում տեղավորվել են իշխանության հեղափոխական օրգանները։
Եկատերինա Գելաձե

Եկատերինա (Կեկե) Գեորգիի Գելաձե (վրաց.՝ ეკატერინე (კეკე) გელაძე, 5 փետրվարի, 1858, Գորի - 1937, 4 հունիսի, Թբիլիսի, Վրացական ԽՍՀ, ԽՍՀՄ), Իոսիֆ Ստալինի մայրը։


== Կենսագրություն ==
Եկատերինա Գելաձեն ծնվել է 1858 թվականին Գամբարեուլում, Վրաց ուղղափառ եկեղեցու ճորտ այգեպանի ընտանիքում։ Չնայած այն հանգամանքին, որ նրա հայրը՝ Գլախա Գելաձեն, մահացել է շատ վաղ, և նրա ընտանիքն ապրել է վատ պայմաններում, սակայն մայրը՝ Մելանյա Խոմեզուրաշվիլին, ամեն ինչ արել է, որ դուստրը սովորի գրել ու կարդալ։
17 տարեկանում Կեկեն ամուսնացել է Վիսարիոն Ջուղաշվիլու հետ։ Նրա առաջին երկու երեխաները մահացել են շատ վաղ. Միխայիլը մահացել է 1875 թվական թվականին, Գեորգին՝ մեկ տարի անց։ Նրա երրորդ և վերջին որդին՝ Իոսիֆ Ստալինը, ծնվել է 1878 թվականի դեկտեմբերի 6-ին (դեկտեմբերի 18) և մկրտվել է նույն թվականի դեկտեմբերի 17-ին (դեկտեմբերի 29) Գորի քաղաքի Սուրբ Ուսպենսկի եկեղեցում։
Իոսիֆի ծնունդից հետո՝ 1890 թվականին, Եկատերինան հեռացել է ամուսնուց, քանզի նա սկսել է հարբեցողությամբ զբաղվել։ Եկատերինան հայտնի է եղել որպես խիստ, բայց իր որդուն անչափ սիրող կին. նա ձգտել է որդուն տալ կրթություն և հույս է ունեցել, որ նա լավ կարիերա կանի, այսինքն՝ կդառնա վանական։ Եկատերինան ուժեղ բնավորություն ուներ, ինչը փոխանցվել է որդուն։ Հանուն որդու նա սովորել է կարուձև, յուրացրել է դերձակուհու մասնագիտությունը, որպեսզի բավական վաստակի ու հնարավորություն ունենա վճարել Իոսիֆի ուսման համար։

Եկատերինա Գելաձեն մահացել է 1937 թվականի հունիսի 4-ին։ Թաղված է Թբիլիսիի Մթածմինդա պանթեոնում։


== Ծանոթագրություններ ==


== Գրականություն ==
Джугашвили Екатерина (Кеке) Георгиевна (Габриеловна) // Вокруг Сталина : Историко-биографический справочник / Авт.-сост. В. А. Торчинов и А. М. Леонтюк. — СПб.: Филологический факультет СПбГУ, 2000. — С. 186—187. — 605 с.
Островский А. В. Кто стоял за спиной Сталина?. — СПб.: Олма-Пресс, 2002. — 638 с. — ISBN 5-7654-1771-X
Рыбас С. Ю. Сталин. — 2-е изд. — М.: Молодая гвардия. 2010. (Жизнь замечательных людей)


== Արտաքին հղումներ ==
Слева направо: Екатерина (Кетеван) Георгиевна, Берия, неизвестный, Сталин. Тифлис, 1935 г. Фото Николая Власика
«Екатерина Джугашвили» (ռուսերեն)։ ХРОНОС — www.hrono.info։ Արխիվացված օրիգինալից 2013-04-04-ին։ Վերցված է 2013-04-01
(5424) Կովինգտոն

(5424) Կովինգտոն (անգլ.՝ Covington), աստերոիդ աստերոիդների հիմնական գոտում։ Հայտնաբերվել է 1983 թվականի հոկտեմբերի 12-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,236452 ա. մ., առավելագույնը մոտենում է 2,1394 ա. մ. հեռավորության վրա և հեռանում 2,3335 ա. մ.։ Արեգակի շուրջ մեկ ամբողջական պտույտ է կատարում 1221,62 երկրային օրվա ընթացքում, իր ուղեծրով շարժվելով միջինում 0,294689 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5424) Կովինգտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերտղվիլա

Վերտղվիլա (վրաց.՝ ვერტყვილა), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 460 մետր բարձրության վրա։ Շրջկենտրոն Խարագաուլից հեռու է 38 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 285 մարդ։


== Ծանոթագրություններ ==
Տալլիմա

Տալլիմա (էստ․՝ Tallima), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայաստանի Բարձրագույն խումբ 2007 (ֆուտբոլ)

«Հայաստանի Բարձրագույն խումբ 2007ը» Հայաստանի ֆուտբոլի առաջնության Բարձրագույն խմբի 16-րդ առաջնությունն է։ Այն սկսվել է 2007 թվականի ապրիլի 14-ին և ավարտվել նույն թվականի նոյեմբերի 10-ին։


== Նախաբան ==


== Աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 


== Ռմբարկուներ ==


== Տես նաև ==
Հայաստանի Առաջին խումբ 2007
Հայաստանի Անկախության Գավաթ 2007
Հակոբ Տոնոյանի անվան Սուպերգավաթ 2007


== Արտաքին հղումներ ==
2007 թվականի Բարձրագույն խմբի բաժինը RSSSF.com կայքէջում (անգլ.)


== Գրականություն ==
Դրամատուրգիա

Դրամատուրգիա, որևէ դարաշրջանի, երկրի, գրական ուղղության կամ առանձին հեղինակի գրական-դրամատիկական երկերի (պիեսների) ամբողջություն։
Նշված իմաստով գրականագիտության մեջ կիրառվում են «Վերածնության դարաշրջանի դրամատուրգիա», «Հայ դրամատուրգիայի պատմություն», «Գ․ Սունդուկյանի դրամատուրգիա» արտահայտությունները և այլն։ Դրամատուրգ (թատերգակ, թատերգու) է կոչվում պիես գրողը։


== Տես նաև ==
Դրամա
Էմմուստե

Էմմուստե (էստ․՝ Ämmuste), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իլյա Գապոնով

Իլյա Սերգեևիչ Գապոնով (ռուս.՝ Илья Сергеевич Гапонов, հոկտեմբերի 25, 1997(1997-10-25), Օրյոլ, Ռուսաստան), ռուս ֆուտբոլիստ, Մոսկվայի «Սպարտակի» պաշտպան։


== Կենսագրություն ==


=== Կարիերայի սկիզբ ===
Ֆուտբոլով զբաղվե սկսել է Օրյոլ քաղաքի № 3 ՄՊՄԴ-ում։ Մեկ տարի անցկացրել է Մոսկվայի «Կռիլյա Սովետովի» դպրոցում և տեղափոխվել է Մոսկվայի «Լոկոմոտիվ», բայց հետո վերադարձել է Օրյոլ։ 14 տարեկանում տեղափոխվել է Եգորևսկի «Մաստեր Սատուրն», իսկ 16 տարեկանում հայտնվել է Մոսկվայի «Ստրոգինոյում»։
Սկսել է խաղալ հենակետային կիսապաշտպանի դիրքում, սակայն «Ստրոգինոյում» վերաորակվել է կենտրոնական պաշտպան։ 17 տարեկանից սկսել է հանդես գալ «ստրոգինցիների» հիմնական կազմում Ռուսաստանի ֆուտբոլային միության առաջնությունում՝ նորամուտը նշելով 2015 թվականի հուլիսի 20-ին «Դոլգոպրուդնիի» դեմ խաղում (1:1)։ Դիտումների է մասնակցել «Տամբով» և «Զենիթ-2» ակումբներում, սակայն տեղափոխությունը չի կայացել։
«Ստրոգինոյի» հետ պայմանագրի ավարտից հետո 2018 թվականի ամռանը փորձաշրջան է անցել Մոսկվայի «Սպարտակում» և արդյունքում պայմանագիր է կնքել «կարմրասպիտակների» հետ։ Հուլիսի 23-ին «Սպարտակ-2»-ի կազմում նշել է նորամուտը Ռուսաստանի առաջին դիվիզիոնի առաջնությունում՝ մասնակցելով Կուրսկի «Ավանգարդի» դեմ խաղին (0:0), իսկ օգոստոսի 12-ին խփել է առաջին գոլը՝ աչքի ընկնելով «Խիմկիի» դեմ խաղում (3:1)։
Առաջնության հաջող մեկնարկից հետո «կարմրասպիտակների» սեփականատեր Լեոնիդ Ֆեդունի կողմից գովեստի է արժանացել և սկսել է ընդգրկվել հիմնական թիմի հայտացուցակում։ 2018 թվականի սեպտեմբերին ընդգրկվել է «Սպարտակի» հայտացուցակում Եվրոպայի լիգայի խմբային փուլում։ 2019 թվականի ձմեռային հավաքն անցկացրել է «Սպարտակի» առաջին թիմի հետ և մասնակցել ընկերական խաղերին։ 2019 թվականի ապրիլի 25-ին Իլյան «Սպարտակի» հիմնական կազմում նշել է նորամուտը Տուլայի «Արսենալի» դեմ Ռուսաստանի առաջնության խաղում (0:3)՝ դաշտ դուրս գալով թիմի մեկնարկային կազմում։
2020 թվականի մարտի 12-ին նոր երկարաժամկետ պայմանագիր է կնքել «Սպարտակի» հետ մինչև 2024 թվականի ամառը։


=== Կարիերան հավաքականում ===
2017 թվականի օգոստոսին Ռուսաստանի ուսանողական հավաքականի կազմում մասնակցել է Թայբեյում անցկացվող ամառային Ունիվերսիադային՝ թիմի հետ զբաղեցնելով 6-րդ տեղը։ 2018 թվականի սեպտեմբերին առաջին անգամ հրավիրվել է Ռուսաստանի երիտասարդական հավաքական։ Նորամուտը նշել է սեպտեմբերի 7-ին Եգիպտոսի հավաքականի (մինչև 21 տարեկան) դեմ ընկերական խաղում (1:1)։


== Վիճակագրություն ==


=== Ակումբ ===
2021 թվականի ապրիլի 4-ի դրությամբ


== Ծանոթագրություններ ==
Օթրոթ

Օթրոթ (ֆր.՝ Ottrott), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 1656 մարդ, բնակչության խտությունը` 57.32 մարդ/կմ²: Բնակավայրը զբաղեցնում է 28.89 կմ² տարածք:


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 28 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1106 աշխատունակ (15-64 տարեկան)  բնակիչ, որոնցից ակտիվ էին 837-ը, իսկ ոչ ակտիվները` 269: Ակտիվության ցուցանիշը կազմում է 75,7 %: 837 աշխատունակ մարդկանցից աշխատել է 808 անձ (438 տղամարդ և 370 կին): Գործազուրկ են եղել 29 անձ (9 տղամարդ և 20 կին): 269 անաշխատունակներից 98-ը եղել են աշակերտներ կամ ուսանողներ, 114-ը` թոշակառուներ, իսկ 57-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստեպոկ (այլ կիրառումներ)

Ստեպոկ, կարող է վերաբերել՝

Ստեպոկ - ավան, Ուկրաինայի Վիննիցայի մարզի Չեռնևցիի շրջանում
Ստեպոկ - գյուղ, Ուկրաինայի Ժիտոմիրի մարզի Անդրուշևկայի շրջանում
Ստեպոկ - գյուղ, Ուկրաինայի Ժիտոմիրի մարզի Չուդնևսկի շրջանում
Ստեպոկ - գյուղ, Ուկրաինայի Խարկովի մարզի Բարվենկովոյի շրջանում
Ստեպոկ - գյուղ, Ուկրաինայի Խմելնիցկիի մարզի Դունաևցիի շրջանում
Ստեպոկ - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Ստեպոկ - գյուղ, Ուկրաինայի Սումիի մարզի Կրասնոպոլիեի շրջանում